"Арҭҟәацгақәа рыҭиразы аԥҟарақәа ргәаҭара ирылаган Аҟәатәи аџьармыкьала. Иҳәатәуп, сынтәа иаҳа имаҷны ишырҭиуа ҵыԥх аасҭа, аха аџьармыкьа аиҳабацәа ирҳәеит амза 20 нахыс урҭ рхыԥхьаӡара ишацло. Игәаҭаз аҭыԥқәа рҿы еилагара ӷәӷәа ыҟамызт. Апиротехника ахьырҵәахуа аҭыԥ аҿы иҟазароуп амцакра ҟалар уи азы адырра узҭо, амца арцәага. Арҭҟәацгақәа рыҵәахраан уа иану аԥҟарақәа ирықәныҟәалароуп аҭиҩцәагьы, рхаҭагьы ирдыруазароуп. Агәаҭарақәа еиҭа ирыцҵахоит. Адәқьанқәа рыԥшәмацәа ираҳҭаз аԥҟарақәа ирықәымныҟәар, урҭ русура аанаҳкылар ҳалшоит, егьырҭ изыхәҭоу аусбарҭақәа рахь адырра ҟаҳҵоит. Ахараԥса рықәыҩрагьы азин ҳамоуп, Уи – 4000 мааҭ инаркны 12000 мааҭ рҟынӡа инаӡоит. Ауаарацәа ахьыҟоу аџьырмыкьақәа рҿы ари азҵаара хылаԥшрада ааныжьра - ашәарҭадара ду ацуп", - еиҭеиҳәеит Кәыҵниа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.